User:Nestum82/Inilah Syair Lampung Karam Adanya

اين شعير لمفوڠ كارام اداڽ
بسم الله اية فرملأن كات الحمد لله فوجي يڠ ڽات بركة محمد فڠهولڽ كيت فقير مڠاراڠ سواة چريت

فقير يڠ ظاعيف داكڠ يڠ هينا مڠاراڠ شعير سبارڠ كونا سجقڽ جڠكل باڽق تأ كنا درفد عقل تيداق سمفرنا

جكلو ادا خيلف دان سسة جاڠنله توان سهيا داومفة دامبيل كالام دچچه دعوات هاتي مڠيڠتكن تاڠن مڽورة

اوال مول همب برفكير دتنجوڠ كاراڠ تمفة مشافر مڠهيلڠ كن دندام سببڽ حاسير دكاراڠ كن ناظم ماقمڽ شعير

درفد هاتي ساڠة حسرة دباوه برديري ساڠة مضارة كسان سيني تيادا برتمفة منچاري فكيران سمبيل مڽورة

مول فرتما اصلڽ ايت فد بولن راجب داتڠله ابو دوا جاري تبلڽ تنتو تيك هاري كرسڽ ايت

خيرانله اوراڠ ددالم نكري هابو نن داتڠ تيداق ترفري افله سبب دمكين فري روفاڽ فوتيه لكة سكالي

Ini Syair Lampung Karam Adanya
Bismillah itu permulaan kata Alhamdulillah puji yang nyata Berkat Muhammad penghulunya kita Fakir mengarang suatu cerita

Fakir yang daif dagang yang hina Mengarang syair sebarang guna Sajaknya janggal banyak tak kena Daripada akal tidak sempurna

Jikalau ada khilaf dan sesat Janganlah tuan sahaya diumpat Diambil kalam dicecah dakwat Hati mengingatkan tangan menyurat

Awal mula hamba berfikir Di Tanjung Karang tempat musyafir Menghilangkan dendam sebabnya hasir Dikarangkan nazam makamnya syair

Daripada hati sangat hasrat Dibawa berdiri sangat mudarat Ke sana-sini tiada bertempat Mencari fikiran sambil menyurat

Mula pertama asalnya itu Pada bulan Rejab datanglah abu Dua jari tebalnya tentu Tiga hari kerasnya itu

Khairanlah orang di dalam negeri Habu nan datang tidak terperi Apalah sebab demikian peri Rupanya putih lekat sekali

Page 36
تاهن ربي كتيكڽ ايت شهري ذ الحجه بيلاڠن تنتو امفة بلس هاري رساڽ اية هاري اسنين فوكلڽ ساتو

دسيڠافورا دودق مڠاراڠ دكمفوڠ بڠكهول دسبة اوراڠ دسيتوله تمفة همب سكاراڠ امفون دان معف لبه دان كورڠ

انچيء توان٢ سكلين رات جاڠن كيراڽ همب دكات كران مڠاراڠ سواة چرية نكري لمفوڠ مندافة لت

ايوهي سكلين سانق سودارا جك ممباچ بيرله كتارا سفاي ايڠة سكل سودارا بوله برتوبة دڠنڽ سكرا

استغفر الله العظيم مودهن دجاوهكن نراك جهيم منتأ امفون سرة تعظيم مندافة شركا جنة النعيم

و الله اعلم تمتله شعير دڠن تولوڠ توهن يڠ امة بصر كفد همب اوراڠيڠ فقير مموهنكن شفاعة يوم الاخر

همب مڠاراڠ فقير يڠ هينا محمد صاله نام سمفرن كران هاتي كنده كولانا ملينكن الله يڠ مڠتهوي ڽ

الله دان رسول يڠ مڠتهويڽ هاتي ددالم ساڠة سقساڽ ترلالو باڽق فكير كيراڽ تركنا دمم همفر ماتيڽ

تله سلسيله درفد مڠچف اين ددالم نكري سيڠافورا كفد ١٥ هاري صفر ١٣٠٦ سنه اداله يڠ فوڽ چف الحاج محمد طايب اداله يڠ مڽورة اين انچيء ابراهيم جك ادا توان٢ برحاجة بوله داتڠ كفد همب

Tahun Rabbi ketikanya itu Syahri Zulhijjah bilangan tentu Empat belas hari rasanya itu Hari Isnin pukulnya satu

Di Singapura duduk mengarang Di Kampung Bangkahulu disebut orang Di situlah tempat hamba sekarang Ampun dan maaf lebih dan kurang

Encik tuan-tuan sekalian rata Jangan kiranya hamba dikata Kerana mengarang suatu cerita Negeri Lampung mendapat lata

Ayuhai sekalian sanak saudara Jika membaca biarlah ketara Supaya ingat segala saudara Boleh bertaubat dengannya segera

Astaghfirullah al-Azim Mudahan dijauhkan neraka jahim Minta ampun serta takzim Mendapat syurga jannatun-naim

Wallahu a'lam tamatlah syair Dengan tolong Tuhan Yang Amat Basir Kepada hamba orang yang fakir Memohonkan syafaat yaumil-akhir

Hamba mengarang fakir yang hina Muhammad Salleh nama sempurna Kerana hati gundah-gulana Melainkan Allah yang mengetahuinya

Allah dan rasul yang mengetahuinya Hati di dalam sangat seksanya Terlalu banyak fikir kiranya Terkena demam hampir matinya

Telah selesailah daripada mengecap ini di dalam negeri Singapura kepada 15 hari Safar 1306 Sanat. Adalah yang punya cap al-Haj Muhammad Taib. Adalah yang menyurat ini Encik Ibrahim. Jika ada tuan-tuan berhajat boleh datang kepada hamba.